joelniklaus/EU_Wikipedias huggingface dataset:
Γιαν Λοθ

Ο Γιαν Λοθ (πολωνικά : Jan Tadeusz Loth), (31 Αυγούστου 1900 στη Βαρσοβία - 7 Ιουνίου 1933 στην Otwock), ήταν Πολωνός αθλητής του ποδοσφαίρου της αντισφαίρισης και του στίβου. Αδελφός του ήταν ο Στέφαν Λοθ, το 1927 σταμάτησε να παίζει ποδόσφαιρο και το 1930 αντισφαίρισης. Μετά από μια σοβαρή ασθένεια (φυματίωση) πέθανε το 1933.

Καριέρα στο ποδόσφαιρο 
Ο σημαντικότερος σύλλογος στην καριέρα του Γιαν Λοθ στο ποδόσφαιρο ήταν η Πολόνια Βαρσοβίας. Έπαιξε στον πρώτο αγώνα στην ιστορία της πολωνικής εθνικής ομάδας ποδοσφαίρου εναντίον της Ουγγαρίας το 1921 στη Βουδαπέστη όπου νίκησαν οι Ούγγροι με 1-0 παίζοντας στην θέση του τερματοφύλακα. Σε αυτή τη συνάντηση ο Λοθ εξελέγη ο καλύτερος Πολωνός παίκτης. Λίγα χρόνια αργότερα άλλαξε τη θέση του και άρχισε να παίζει μέσος και στην επίθεση βάζοντας πολλά γκολ. Στην εθνική Πολωνία στο ποδόσφαιρο έπαιξε 5 αγώνες, από τους οποίους 3 ως τερματοφύλακας.

Καριέρα στην αντισφαίριση 
Με την εθνική Πολωνίας αγωνίστηκε στο κύπελλο Ντέιβις του 1929 όπου σε έναν αγώνα στο διπλό με τον Μαξιμίλιαν Στολάροφ έχασαν από το Βρετανικό δίδυμο.

Καριέρα στον Στίβο 
Ο Λοθ είχε το ρεκόρ της χώρας στη σκυταλοδρομία 4 Χ 400 και είχε επιτυχίες και στο άλμα εις ύψος.

Βιβλιογραφία 
 Andrzej Gowarzewski: MISTRZOSTWA POLSKI. LUDZIE (1918-1939). 100 lat prawdziwej historii (1), Wydawnictwo GiA, Katowice 2017

Παραπομπές 

Πολωνοί ποδοσφαιριστές
Πολωνοί αθλητές της αντισφαίρισης
Ποδοσφαιριστές Πολόνια Βαρσοβίας
Πολωνοί αθλητές του στίβου
Ποδοσφαιριστές Εθνικής Πολωνίας
Αποδέκτες του Αργυρού Σταυρού της Αξίας (Πολωνία)
Μπέορνγουλφ της Μερκίας

Ο Μπέορνγουλφ της Μερκίας (Beornwulf, πέθανε το 826) βασιλιάς της Μερκίας (823 - 826) εκθρόνισε και διαδέχθηκε στον θρόνο τον Κέολγουλφ Α΄ της Μερκίας. Το σύντομο διάστημα της βασιλείας του είδε την κατάρρευση της υπεροχής της Μερκίας στα υπόλοιπα Αγγλοσαξονικά βασίλεια.  Ένας άνδρας με το όνομα Μπέορνγουλφ αναφέρεται σε διάταγμα του βασιλιά Κοένγουλφ της Μερκίας (812) και επίσης άλλος ένας με το ίδιο όνομα σε διάταγμα του βασιλιά Κέολγουλφ Α΄ (823) αλλά η θέση του όπως απεικονίζεται στο διάταγμα δεν δείχνει ότι ανήκε σε ψηλή τάξη. Το 825 ο Μπέορνγουλφ με τον στρατό του βάδισε εναντίον των Δυτικών Σαξόνων, στην μάχη του Ελλαντάν γνώρισε την συντριβή από τον στρατό του Εγβέρτου, η μάχη αυτή σήμανε το τέλος της κυριαρχίας της Μερκίας στον Αγγλικό κόσμο. Την επόμενη χρονιά (826) ο γιος του Εγβέρτου Έθελγουλφ του Ουέσσεξ επιτέθηκε στο Κεντ και οδήγησε τον υποτελή στην Μερκία βασιλιά Βαλντρέντ στην εξορία. 
Στην συνέχεια το Έσσεξ και το Σάσσεξ δήλωσαν την υποταγή τους στον Εγβέρτο αλλά και η Ανατολική Αγγλία ζήτησε την προστασία του Εγβέρτου απέναντι στους Μερκιανούς. 

Ο Μπέορνγουλφ σκοτώθηκε σε μάχη εναντίον των Ανατολικών Άγγλων ενώ προσπαθούσε να καταστείλει μια εξέγερση, τον διαδέχθηκε ο Λουντέκα της Μερκίας. Ο Μπέορνγουλφ έκτισε ξανά το αβαείο του Αγίου Πέτρου μετέπειτα καθεδρικό ναό του Γκλόστερ και προέδρευσε σε δύο Συνόδους σε μια πόλη κοντά στο Λονδίνο με τον αρχιεπίσκοπο Γούλφρεντ του Καντέρμπερι (824, 825). Ένα διάταγμα του Κεντ τον παρουσιάζει να εξασκεί την εξουσία στο Κεντ στις 27 Μαρτίου 826 τον τρίτο χρόνο της βασιλείας του. Τα νομίσματα την εποχή της βασιλείας του Μπέορνγουλφ είναι σπάνια με μόνο 25 γνωστά παραδείγματα.

Παραπομπές

Πηγές

Stenton, Frank (1998) [1943, 1971], Anglo-Saxon England (paperback), Oxford, p. 231, note 1.
Hunt, William (1885). "Beornwulf". In Stephen, Leslie. Dictionary of National Biography. 4. London: Smith, Elder & Co.

Εξωτερικοί σύνδεσμοι

Αγγλοσαξωνικά διατάγματα
Μπέορνγουλφ

Βασιλείς της Μερκίας
Βάντα Ντουμπιένσκα

Η Βάντα Ντουμπιένσκα (πολωνικά : Wanda Dubieńska), (12 Ιουνίου 1895 στην Κρακοβία - 28 Νοεμβρίου 1968 ), ήταν Πολωνή αθλήτρια του αλπικού σκι της αντισφαίρισης, της Ξιφασκίας και Ολυμπιονίκης.

Βιογραφία 
Ήταν η κόρη του Τζούλιαν Νόβακ καθηγητή μικροβιολογίας στο Πανεπιστήμιο Jagiellonian, και αργότερα πρωθυπουργός της Πολωνίας και της Zofia Wężowiczów, αποφοίτησε με πτυχίο στη μουσικολογία και την κτηνιατρική. Ήταν ένας από τους κορυφαίους Πολωνούς αθλητές κατά τη διάρκεια του Μεσοπολέμου. Στα χρόνια μεταξύ 1912-1933 αγωνίστηκε με τα χρώματα της AZS Κρακοβία.

Κατά τη διάρκεια της ναζιστικής κατοχής έμεινε στην Κρακοβία. Μέχρι το Σεπτέμβριο του 1940 εργάστηκε για την παραγωγή ορών και εμβολίων "Sero". Κατά τα έτη 1940-1942 εργάστηκε ως βοηθός εργαστηρίου σε νοσοκομείο śκαι στενογράφος, δακτυλογράφος σε εργοστάσιο και αργότερα οδηγήθηκε σε εργασιακό στρατόπεδο.

Μετά τον πόλεμο εργάστηκε στο Ντολνοσλάσκι ως κτηνίατρος και αργότερα ως νοσοκόμα σε σανατόρια. Το 1964 πήρε διδακτορικό δίπλωμα της στην κτηνιατρική. Πέθανε το 1968 και θάφτηκε στο νεκροταφείο Rakowicki στην Κρακοβία. Ήταν παντρεμένη με τον Γιόζεφ Ντουμπιένσκι, που χώρισαν πριν από το 1924.

Καριέρα στην Ξιφασκία 
Ήταν η πρώτη Πολωνή αθλήτρια που συμμετείχε στους Ολυμπιακούς Αγώνες. Ορίστηκε από την Πολωνική ολυμπιακή επιτροπή για να συμμετάσχει στο γυναικείο τουρνουά στη Ξιφασκία στους Αγώνες της Αμβέρσας το 1920 αλλά λόγω του συνεχιζόμενου πολωνικούρωσικού πολέμου δεν συμμετείχε στους Αγώνες. Στους Ολυμπιακούς αγώνες του Παρισιού το 1924 συμμετείχε στην Ξιφασκία όπου μετά από 6 συναντήσεις αποκλείστηκε στον Α΄γύρο.

Στην Ξιφασκία κέρδισε και τον τίτλο του πολωνικού πρωταθλητή το 1929. Το 1928-1929 δημοσίευσε μερικά άρθρα σχετικά με την αντισφαίριση στο περιοδικό «Start».

Καριέρα στην αντισφαίριση 
Το 1928 στο Κατοβίτσε κέρδισε το Πολωνικό πρωτάθλημα νικώντας στον τελικό την Γιαντβίγκα Γεντζεγιόβσκα. Ήταν φιναλίστ το 1921, 1922, 1926, 1927, 1930, 1932 και 1933, στις τρεις τελευταίες περιπτώσεις έχασε από την Γεντζεγιόβσκα. Κέρδισε το πολωνικό πρωτάθλημα στο διπλό το 1933, και στο μεικτό το 1927, και χάνοντας στον τελικό το 1926, 1927 (στο διπλό) και 1932 (στο μεικτό).

Καριέρα στο αλπικό σκι 
Στη δεκαετία του '20 ήταν η κορυφαία πολωνή σκιέρ. Το 1924 ήταν πρωταθλήτρια Πολωνίας στα 8 χλμ.. Κέρδισε πολλά μετάλλια σε πρωταθλήματα στην Πολωνία.

Βιβλιογραφία 
 Jadwiga Jędrzejowska, Kazimierz Gryżewski, Urodziłam się na korcie, Wydawnictwo "Sport i Turystyka", Warszawa 1971
 Kordian Tarasiewicz, Opowieści tenisowe z myszką, Wydawnictwo "Tenis", Wrocław 1992
 Ryszard Wryk, Olimpijczycy Drugiej Rzeczypospolitej, Nauka i Innowacje, Poznań 2015, strony =202-204 isbn = 978-83-64864-22-3
 Wanda Dubieńska – sylwetka w portalu www.olimpijski.pl , Polski Komitet Olimpijski 
 ''Wanda Dubieńska Biography and Olympic Results

Παραπομπές 

Πολωνοί αθλητές των χιονοδρομιών
Πολωνές αθλήτριες της αντισφαίρισης
Πολωνοί αθλητές της ξιφασκίας
Αποδέκτες του Αργυρού Σταυρού της Αξίας (Πολωνία)
Ενταφιασμοί στο Κοιμητήριο Ρακοβίτσκι
Ένωση Αλεξανδρούπολης

Η Ένωση Αλεξανδρούπολης (Αλεξανδρούπολη FC, ή ΠΟ Αλεξανδρούπολης ή απλά Αλεξανδρούπολη), είναι αθλητικός σύλλογος που εδρεύει στην πόλη της Αλεξανδρούπολης. Δραστηριοποιείται στο άθλημα του ποδοσφαίρου και προέκυψε το 2019 από τη συγχώνευση των συλλόγων Α.Ο. Ένωση Άνθειας - Αρίστεινου και Α.Ο. Θράκης 

Η Ένωση Άνθειας Αρίστεινου είχε τερματίσει 2η στο πρωτάθλημα ΕΠΣ Έβρου της περιόδου 2018-19 , αλλά προβιβάστηκε στη Γ΄ Εθνική, αναπληρώνοντας τον πρωταθλητή Ορέστη Ορεστιάδας που επέλεξε να παραμείνει στο τοπικό πρωτάθλημα. Ο ΑΟ Θράκης συμμετείχε από το 2014 στα εθνικά πρωταθλήματα με γυναικεία ομάδα και από το 2017 απορροφώντας τον Α.Ο. Αλεξανδρούπολης (Άλεξ) δημιούργησε και αντρικό τμήμα. Με τη συγχώνευση η Ένωση Αλεξανδρούπολης το 2019-20 θα συμμετέχει στα πρωταθλήματα Γ΄ Εθνικής τόσο των ανδρών (στη θέση της Ενωσης Άνθειας - Αρίστεινου) όσο και των γυναικών (στη θέση του Α.Ο. Θράκης).

Τη σεζόν 2019-2020 αγωνίστηκε στη  Γ' Εθνική κατηγορία και κατέλαβε την 8η θέση παραμένοντας στην κατηγορία. Τη σεζόν 2020-2021 ξεκίνησε με νίκη 1-0 εναντίον του Πανδραμαϊκού στο γήπεδο "Φώτης Κοσμάς"Η ομάδα με μια καλή σεζόν ανέβηκε Απο την 8ή θέση στην 5η θέση τού πρωτάθληματος.

Παραπομπές 

Αθλητικοί σύλλογοι Έβρου
Ιδρύσεις αθλητικών συλλόγων το 2019
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 2019
Κατάλογος Ελλήνων δημιουργών κόμικς

Ακολουθεί κατάλογος Ελλήνων δημιουργών κόμικς, κατά αλφαβητική σειρά επιθέτου ή ψευδωνύμου. Δεν περιλαμβάνονται δημιουργοί που ασχολήθηκαν αποκλειστικά με τη γελοιογραφία.

Α-Δ 
 Δήμητρα Αδαμοπούλου
 Γιώργος Ακοκαλίδης
 Θέμος Ανδρεόπουλος
 Σταυρούλα Ανθηροπούλου
 Χριστίνα Ανθηροπούλου
 Γιάννης Αντωνόπουλος
 Τάσος Αποστολίδης
 Βύρων Απτόσογλου
 Αρκάς
 Σπύρος-Ευάγγελος Αρμένης
 Κώστας Αρώνης
 Αντώνης Βαβαγιάννης
 Γιώργος Βακαλό
 Δημήτρης Βανέλλης
 Σπύρος Βερύκιος
 Παναγιώτης Γκιόκας
 Βασίλης Γκογκτζιλάς
 Γιώργος Γούσης
 Κώστας Γραμματόπουλος
Έλενα Γώγου
 Νίκος Δαλαμπύρας
 DaNi
 Μάριος Δεδούκος
Διονυσία Δεδούση
 Σπύρος Δερβενιώτης
 Χρήστος Δημητρίου
 Μιχάλης Διαλυνάς

Ε-Θ 
 Έκτορας
 Ανδρέας Ζαφειράτος
 Τάσος Ζαφειριάδης
 Πάνος Ζάχαρης
 Πέτρος Ζερβός
 Λάζαρος Ζήκος
 Μαρία-Ηλέκτρα Ζογλοπίτου
 Helm
 Έφη Θεοδωροπούλου

Ι-Λ 
 Αποστόλης Ιωάννου
 Jim Sam
 Γιάννης Καλαϊτζής
 Δημήτρης Καμένος
 Γιώργος Καμπάδαης
Αυγή Κανάκη
Αβραάμ Κάουα
Βάλια Καπάδαη
 Σταύρος Κιουτσιούκης
 Γιώργος Κομιώτης
 Μάνος Κοτσιφάκης
Ευγενία Κουμάκη
 Νίκος Κούτσης
 Ηλίας Κυριαζής
ΚΩΝ
 Γιώργος Κωνσταντίνου
 Διονύσης Κωνσταντόπουλος
 Μάνος Λαγουβάρδος
 Λέανδρος
 Λένα
 Αλεξία Λουγιάκη
 Βασίλης Λώλος

Μ-Ο 
 Χρήστος Μακροζαχόπουλος
 Malk
 Νίκος Μαρουλάκης
 Χρήστος Μαρτίνης
 Βαγγέλης Ματζίρης
 Άκης Μελάχρης
 Γιώργος Μελισσαρόπουλος
 Νίκος Μηλιώρης
 Παναγιώτης Μητσομπόνος
 Μποστ
 Γιώργος Μπότσος
 Γιάννης Μυλωνογιάννης
 Έλενα Ναβροζίδου
Δήμητρα Νικολαΐδη
 Νίκος Δημ. Νικολαΐδης
 Αλέξια Οθωναίου

Π-Σ 
 PanPan
 Αλέκος Παπαδάτος
 Λευτέρης Παπαθανάσης
 Σιαδώρα Παπαθεοδώρου
 Δημήτρης Παπαϊωάννου
 Τάσος Παπαϊωάννου
 Δημοσθένης Παπαμάρκος
 Κωνσταντίνος Παπαμιχαλόπουλος
 Μιχάλης Παπαστεφανάκης
 Παύλος Παυλίδης
 Θανάσης Πετρόπουλος
 Θανάσης Πέτρου
 Φώτης Πεχλιβανίδης
 Ηλίας Πολίτης
 Γιάννης Ρουμπούλιας
 Βασίλης Ρώτας
 Δημήτρης Σαββαΐδης
Αγγελική Σαλαμαλίκη
 Κωνσταντίνος Σκλαβενίτης
 Σμαρ
 Soloup
 Σοφία Σπυρλιάδου
 Χρήστος Σταμπουλής
 Στέλλα Στεργίου
 Νικόλας Στεφαδούρος
 Κατερίνα Σχοινά

Τ-Ω 
 Tasmar
 Γιάννης Τεξής
 Κωστής Τζωρτζακάκης
 Tomek
 Γαβριήλ Τομπαλίδης
 Γιώργος Τραγάκης
 Παναγιώτης Τσαούσης
 Γιώργος Τσιαμάντας
 Γιώργος Τσούκης
 Κώστας Φραγκιαδάκης
 Βαγγέλης Χατζηδάκης
 Πέτρος Χριστούλιας
 Αλέξανδρος Ψυχούλης

Κατάλογοι που αφορούν την Ελλάδα
Γ.Σ. Μέγας Αλέξανδρος Ξηροποτάμου

Ο Γ.Σ. Μέγας Αλέξανδρος Ξηροποτάμου είναι αθλητικός σύλλογος στον Ξηροπόταμο του νομού Δράμας στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Ξηροποτάμου.

Ιστορία
Ο «Γυμναστικός Σύλλογος Μέγας Αλέξανδρος Ξηροποτάμου» ιδρύθηκε το 1952. Την περίοδο 1977–78, η ομάδα κατέκτησε τον πρώτο της τίτλο στο θεσμό του Κυπέλλου της Ένωσης Ποδοσφαιρικών Σωματείων Δράμας.

Το 2002 προβιβάστηκε στη Δ΄ Εθνική κατηγορία όπου τοποθετήθηκε στον 1ο Όμιλο και στην πρώτη της περίοδο στο πρωτάθλημα, 2002–03, κατέλαβε την 9η θέση. Την επόμενη περίοδο, 2003–04, τερμάτησε στην 11η θέση του βαθμολογικού πίνακα. Την περίοδο 2004–05, η ομάδα δεν κατάφερε να παραμείνει στην κατηγορία καθώς τερμάτησε στη 13η θέση και υποβιβάστηκε στις τοπικές κατηγορίες.

Την περίοδο 2016–17, η ομάδα κατέκτησε για πρώτη φορά στην ιστορία της το πρωτάθλημα στην Α΄ Κατηγορία της ΕΠΣ Δράμας, με αποτέλεσμα την άνοδο στη Γ΄ Εθνική κατηγορία. Η ομάδα τοποθετήθηκε στον 1ο Όμιλο του πρωταθλήματος, την περίοδο 2017–18.

Η διαχρονική πορεία
 Δ΄ Εθνική: 2002–03
 Δ΄ Εθνική: 2003–04
 Δ΄ Εθνική: 2004–05
 Γ΄ Εθνική: 2017–18

Παραπομπές

Εξωτερικοί σύνδεσμοι

 Σελίδα στο Transfermarkt

Αθλητικοί σύλλογοι Δράμας
Ιδρύσεις αθλητικών συλλόγων το 1952
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1952
Παγασές

Οι Παγασές ήταν παράκτια πόλη της αρχαίας Μαγνησίας, ενώ αποτελούν, σήμερα, προάστιο της σύγχρονης πόλης του Βόλου. Άκμασε κατά την διάρκεια του 5ου και 4ου αιώνα π.Χ. Ο μόνος χρησιμοποιούμενος λιμένας στη Θεσσαλία βρισκόταν στον κόλπο των Παγασών, ονομασία την οποία διατηρεί, μερικώς, έως σήμερα, καθώς η σύγχρονη ονομασία του είναι Παγασητικός. Οι Παγασές ενεπλάκησαν στις στρατιωτικές εκστρατείες του Βασιλέα Φιλίππου Β΄ της Μακεδονίας.

Στην ελληνική μυθολογία, οι Παγασές αποτέλεσαν σημείο εκκίνησης για την εκστρατεία των Αργοναυτών υπό την ηγεσία του Ιάσονα. Ο Απολλώνιος ο Ρόδιος περιγράφει την τοποθεσία με ιδιαίτερη γλαφυρότητα στο πρώτο βιβλίο των Αργοναυτικών.

Παραπομπές 

Πόλεις στην Αρχαία Ελλάδα
Αρχαία Μαγνησία
Γεωγραφία της Αρχαίας Θεσσαλίας
Βόλος
Α.Σ. Ελπίς Σκουτάρεως

Ο Α.Σ. Ελπίς Σκουτάρεως είναι αθλητικό σωματείο στο Σκούταρι του νομού Σερρών στην Ελλάδα. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Σκουτάρεως.

Την περίοδο 2022-23, η νέα ομάδα του Σκουτάρεως «Σπάρτακος Σκουτάρεως» αγωνίζεται στην Α΄ Κατηγορία της ΕΠΣ Σερρών.

Ιστορία
Ο «Αθλητικός Σύλλογος Ελπίς Σκουτάρεως» ιδρύθηκε το 1958. Την περίοδο 1994–95, η ομάδα αγωνίστηκε για πρώτη φορά στο πρωτάθλημα της Δ΄ Εθνικής κατηγορίας, όπου κατέλαβε την 6η θέση στον 8ο Όμιλο. Την επόμενη περίοδο, 1995–96, τερμάτησε στη 17η θέση με αποτέλεσμα τον υποβιβασμό στις τοπικές κατηγορίες.

Την περίοδο 2016–17, η ομάδα κατέκτησε το Κύπελλο της ΕΠΣ Σερρών, γεγονός που της έδωσε το δικαίωμα συμμετοχής στη δεύτερη φάση του Κυπέλλου Ερασιτεχνών 2016–17, φτάνοντας μέχρι τον τελικό και εξασφαλιζοντας μία θέση στη Γ΄ Εθνική. Την περίοδο 2017–18 τοποθετήθηκε στον 1ο Όμιλο του πρωταθλήματος τερματίζοντας στη 4η θέση. Το καλοκαίρι του 2018 ο σύλλογος μετονομάστηκε σε «Π.Σ. Βέροια» και μεταφέρθηκε η έδρα του στην πρωτεύουσα της Ημαθίας. Τυπικά πάντως και την περίοδο 2018-19 ο Π.Σ. Βέροια αγωνίστηκε ως Ελπίς Σκουτάρεως.

Ο σύλλογος επανιδρύθηκε το 2019.

Η διαχρονική πορεία
 Δ΄ Εθνική: 1994–95
 Δ΄ Εθνική: 1995–96
 Γ΄ Εθνική: 2017–18

Επιτυχίες
 Κύπελλο Ερασιτεχνών
Φιναλίστ (1): 2016–1
Κυπελλούχος Σερρών 1997-98
Κυπελλουχος Σερρων 2016-17

Παραπομπές

Εξωτερικοί σύνδεσμοι

Ελπις Σκουταρεως
Ιδρύσεις αθλητικών συλλόγων το 1958
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 2019
Σιρντάν

Το Σιρντάν ή Ντολμάς Σιρντάν είναι παραδοσιακή και δημοφιλής τοπική συνταγή από τα Άδανα της Τουρκίας. Παρασκευάζεται από τη χοληδόχο κύστη ενός προβάτου στην οποία αφού καθαριστεί καλά και βραστεί λίγο για να μαλακώσει, προστίθεται γέμιση από καυτερό ρύζι, ντοματοπελτέ, λάδι και μπαχαρικά και στη συνέχεια ψήνεται. Θεωρείται ξεχωριστό έδεσμα, αφού κάθε πρόβατο έχει μόνο μία χοληδόχο κύστη η οποία δεν είναι ιδιαίτερα μεγάλη.

Δείτε Επίσης 
 Κεμπάπ Αδάνων

Τουρκική κουζίνα
Τσουκαλάς

Το ελληνικό επώνυμο Τσουκαλάς μπορεί να αναφέρεται σε κάποιο από τα παρακάτω πρόσωπα:

 Άγγελος Τσουκαλάς (1906-1996), δήμαρχος Αθηναίων, υπουργός Δικαιοσύνης
 Ανδρέας Τσουκαλάς (γενν. 1963), τραγουδοποιός
 Γεώργιος Τσουκαλάς (γενν. 1903), ποιητής, πεζογράφος
 Διονύσιος Τσουκαλάς (19ος αι.), λόγιος, Φιλικός
 Ιωάννης Α. Τσουκαλάς (γενν. 1941), φυσικός στερεάς καταστάσεως, ευρωβουλευτής
 Κωνσταντίνος Τσουκαλάς (1878-1947), δικηγόρος, καθηγητής ποινικής δικονομίας, βουλευτής, πατέρας του Άγγελου Τσουκαλά
 Κωνσταντίνος Α. Τσουκαλάς (γενν. 1937), κοινωνιολόγος, πανεπιστημιακός και πολιτικός, γιος του Άγγελου και εγγονός του Κωνσταντίνου Τσουκαλά
 Σταύρος Τσουκαλάς (γενν. 1988), ποδοσφαιριστής
 Τάκης Τσουκαλάς (γενν. 1958), παρουσιαστής τηλεοπτικών εκπομπών

Δείτε επίσης

 Λούκας Τσουκάλα

Ελληνικά επώνυμα
Ανάλυση κόστους-ωφέλειας

Η Ανάλυση κόστους-ωφέλειας (ΑΚΩ) είναι ένα σύνολο μεθόδων και διαδικασιών για την αξιολόγηση ενός έργου ή μίας επένδυσης. Περιλαμβάνει την ποσοτικοποίηση του κόστους και την εκτίμηση του κέρδους του έργου/επένδυσης.

Διαδικασία 
Η παρακάτω μεθοδολογία αποτελεί ένα γενικό διάγραμμα της ΑΚΩ

 Ποιοί είναι οι στόχοι του έργου/επένδυσης?
 Υπάρχουν εναλλακτικά έργα/επενδύσεις?
 Ποιοί είναι οι μέτοχοι?
 Τι μεγέθη περιλαμβάνονται στην ΑΚΩ? Μέτρηση των μεγεθών κόστους και κέρδους.
 Πρόβλεψη του κόστους και κέρδους για ένα προκαθορισμένο διάστημα.
 Μετατροπή των μεγεθών κόστους και κέρδους σε κοινή νομισματική μονάδα.
 Υπολογισμός της καθαρής αξίας των εναλλακτικών
 Διεξαγωγή ανάλυσης ευαισθησίας, που εξετάζει την επίδραση αστάθμιτων μεταβλητών στο αποτέλεσμα των μετρήσεων.
 Λήψη απόφασης

Πηγές 

Μέθοδοι αξιολόγησης
Διοίκηση και Διαχείριση Έργων
Brimstone (ταινία)

Το Brimstone είναι μια ταινία γουέστερν θρίλερ του 2017 που γράφτηκε και σκηνοθέτησε ο Martin Koolhoven, με πρωταγωνιστές τη Ντακότα Φάνινγκ, τον Γκάι Πιρς, τον Κιτ Χάριγκτον και την Καρίς φαν Χάουτεν. Πρόκειται για μια διεθνή παραγωγή, αν και ως επί το πλείστον ολλανδική.

Επιλέχθηκε να αγωνιστεί για τον Χρυσό Λέοντα στο 73ο Διεθνές Φεστιβάλ Κινηματογράφου της Βενετίας στις 3 Σεπτεμβρίου του 2016. Η πρεμιέρα έγινε στις Κάτω Χώρες στις 12 Ιανουαρίου του 2017, πριν κυκλοφορήσει στις 10 Μαρτίου στις Ηνωμένες Πολιτείες σε επιλεγμένα θέατρα και video on demand. Έλαβε μικτές κριτικές στις ΗΠΑ, σε αντίθεση με τις θετικές κριτικές στην Ευρώπη και τα φεστιβάλ.

Παραπομπές

Δείτε επίσης 

Ταινίες του 2016
Αγγλόφωνες ταινίες
Ολλανδικές ταινίες
Ολλανδικές δραματικές ταινίες
Ταινίες σχετικά με την παιδική σεξουαλική κακοποίηση
Ταινίες σχετικά με δυσλειτουργικές οικογένειες
Ταινίες σχετικά με την πορνεία
Βιασμός σε ταινίες
Δραματικές θρίλερ ταινίες
Λάουρα Μολντάβο

H Λάουρα Μοντάλβο (αγγλικά : Laura Montalvo), γεννημένη στις 29 Μαρτίου 1976, είναι πρώην Αργεντινή πρωταθλήτρια της αντισφαίρισης.

Η Μολντάβο κέρδισε οκτώ τίτλους του μονού της ITF και έφτασε στο Νο 191 στον κόσμο τον Ιούνιο του 1995. Έχει ρεκόρ για το μονό 143 νίκες και 76 ήττες και στο διπλό 266 νίκες και 152 ήττες.

Με συμπαίκτη τον Χούμπερ έφτασε στους προημιτελικούς του Γουίμπλεντον το 1998 και του Γαλλικού όπεν το 2000. Αγωνίστηκαν μαζί τακτικά σε τουρνουά γκραντ σλαμ αλά και σεμικρότρα για τα επόμενα δύο χρόνια. Επίσης συνεργάστηκε στο διπλό γυναικών με την Πάολα Σουάρες κερδίζοντας οκτώ τίτλους μαζί.

Στους Ολυμπιακούς Αγώνες του 2000 στο Σίδνεϊ, συμμετείχε στο διπλό με συμπαίκτρια την Πάολα Σουάρες όπου έχασαν στο δεύτερο γύρο. Στο Φεντ έχει συμμετάσχει με την Αργεντινή σε 6 διοργανώσεις από το 1997 έως το 2002 με ρεκόρ 11 νίκες και 7 ήττες.

Παραπομπές 

Αργεντινές αθλήτριες της αντισφαίρισης
Π.Σ. Απόλλων Παραλιμνίου

Ο Π.Σ. Απόλλων Παραλιμνίου είναι αθλητικό σωματείο στο Παραλίμνιο του νομού Σερρών στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Παραλιμνίου, χωρητικότητας 800 θεατών.

Ιστορία
Ο Ποδοσφαιρικός Σύλλογος Δημοτικού Διαμερίσματος Παραλιμνίου Δήμου Στρυμώνα «ο Απόλλων» ιδρύθηκε το 1970, έπειτα από συγχώνευση του Διγενή με τον Ηρακλή Παραλιμνίου. Την περίοδο 2000–01 η ομάδα κατέκτησε το πρώτο της Κύπελλο στην ΕΠΣ Σερρών. Ακολούθησε η ακόμη ποιο επιτυχημένη περίοδος 2001–02, κατά την οποία κατέκτησε το Πρωτάθλημα και το Κύπελλο της ΕΠΣ Σερρών. Έκτοτε αγωνίστηκε για πέντε συνεχείς περιόδους στο πρωτάθλημα της Δ΄ Εθνικής κατηγορίας. Την περίοδο 2004–05 πήρε ξανά το Κύπελλο της ΕΠΣ Σερρών, ενώ την περίοδο 2007–08 επέστρεψε στις τοπικές κατηγορίες.

Η ομάδα αναδείχθηκε κυπελλούχος για τέταρτη φορά την περίοδο 2012–13, ενώ πέτυχε για δεύτερη φορά νταμπλ την περίοδο 2014–15, κατακτώντας για δεύτερη φορά το πρωτάθλημα και για πέμπτη φορά το κύπελλο της ΕΠΣ Σερρών. Στο τέλος της περιόδου, μετείχε στο Πρωτάθλημα Πρωταθλητριών ΕΠΣ 2014–15 όπου τοποθετήθηκε στο 2ο Όμιλο, χωρίς να καταφέρει να προβιβαστεί στη Γ΄ Εθνική. Την αμέσως επόμενη περίοδο, 2015–16, αναδείχθηκε και πάλι πρωταθλήτρια ενώ στο Πρωτάθλημα Πρωταθλητριών ΕΠΣ 2015–16 κατέλαβε τη 2η θέση του 2ου Ομίλου, πετυχαίνοντας έτσι για πρώτη φορά την άνοδο στη Γ΄ Εθνική.

Η διαχρονική πορεία
 Δ΄ Εθνική: 2002–03
 Δ΄ Εθνική: 2003–04
 Δ΄ Εθνική: 2004–05
 Δ΄ Εθνική: 2005–06
 Δ΄ Εθνική: 2006–07
 Γ΄ Εθνική: 2016–17
 Γ΄ Εθνική: 2017–18
 Γ΄ Εθνική: 2018–19
 Γ΄ Εθνική (4ο επίπεδο): 2019–20
 Γ΄ Εθνική (4ο επίπεδο): 2020–21
 Γ΄ Εθνική: 2021–22
 Γ΄ Εθνική: 2022–23

Παραπομπές

Εξωτερικοί σύνδεσμοι

Επίσημος ιστότοπος
Σελίδα στο Transfermarkt

Αθλητικοί σύλλογοι Σερρών
Ιδρύσεις ποδοσφαιρικών ομάδων το 1970
Ποδοσφαιρικές ομάδες Ελλάδας
Τρέξε!

Το Τρέξε! (πρωτότυπος τίτλος: Get Out) είναι μία αμερικανική ταινία τρόμου, του 2017, σε σκηνοθεσία και σενάριο Τζόρνταν Πιλ, η οποία αποτέλεσε και το σκηνοθετικό του ντεμπούτο. Στην ταινία πρωταγωνιστούν οι Ντάνιελ Καλούγια, Κάθριν Κίνερ και Άλισον Ουίλιαμς. Η πλοκή της ταινίας επικεντρώνεται σε ένα διαφυλετικό ζευγάρι, όπου ο άνδρας επισκέπτεται το πατρικό της κοπέλας, όπου εκεί θα ανακαλύψει τα σχέδια των πλούσιων λευκών, που εκμεταλλεύονται νεαρούς ενήλικες μαύρους άνδρες και γυναίκες. 

Το Τρέξε! έκανε πρεμιέρα στο Sundance Film Festival στις 24 Ιανουαρίου του 2017. Στις 24 Φεβρουαρίου του ίδιου χρόνου κυκλοφόρησε και στις αμερικανικές αίθουσες, από την Universal Pictures. Η ταινία ως επί το πλείστον έλαβε πολύ θετικές κριτικές, ενώ είχε και πολύ καλές εισπράξεις, εισπράττοντας πάνω από 250 εκατομμύρια δολάρια, με αρχικό μπάτζετ 4.5 εκατομμύρια δολάρια.

Διανομή

Παραπομπές

Εξωτερικοί σύνδεσμοι 
 
 

Ταινίες του 2017
Αγγλόφωνες ταινίες
Αμερικανικές ταινίες
Αμερικανικές ταινίες τρόμου
Αμερικανικές ταινίες ψυχολογικού τρόμου
Αμερικανικές σατιρικές ταινίες
Αμερικανικές θρίλερ ταινίες τρόμου
Σκηνοθετικό ντεμπούτο σε ταινίες
Ταινίες με θέμα τον ρατσισμό
Ταινίες γυρισμένες στην Αλαμπάμα
Ταινίες παραγωγής Universal Pictures
Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Οίκος του Ικέλ

Ο Οίκος του Ικέλ ήταν η βασική δυναστεία των βασιλέων της Μερκίας κατά τη διάρκεια του 7ου και του 8ου αιώνα, το όνομα της προήλθε από τον Ικέλ δισέγγονο του Όφα του Αγγέλου ενός ημιμυθικού ήρωα ο οποίος σύμφωνα με το Αγγλοσαξωνικό χρονικό καταγόταν από τον Όντιν. 
Ο Οίκος του Ικέλ έφτασε στο μέγιστο της ισχύος του με τον Όφα της Μερκίας, την εποχή του κατείχε την ηγεμονία σε όλα τα Αγγλοσαξονικά κράτη και ανακηρύχτηκε "βασιλιάς των Άγγλων" αλλά η δυναστεία έχασε την ισχύ της αμέσως μετά τον θάνατο του. Ο πρώτος καταγεγραμμένος σε καταλόγους βασιλιάς της Μερκίας από τον Οίκο του Ικέλ ήταν ο Πέντα της Μερκίας ήταν ιδρυτής μιας δυναστείας που κυβέρνησε τη Μερκία με 11 βασιλείς, καταγράφονται αργότερα άλλοι τέσσερις βασιλείς αλλά πιθανότατα κατάγονταν από την αδελφή του Πέντα.

Άνοδος στον θρόνο της Μερκίας

Η ιστορική ύπαρξη του Ικέλ σύμφωνα με τον ιστορικό Νίκολας Μπρούκς (1941 - 2014) είναι αντικείμενο αμφισβητήσεων, οι ιστορικοί πιστεύουν ότι έζησε την περίοδο (450 - 525) και θεωρείται παραδοσιακά ο ιδρυτής της δυναστείας στην οποία έδωσε το όνομα του. Παρά το γεγονός ότι η δυναστεία είχε μυθική και ηρωική καταγωγή από τον Όντιν ο πραγματικός λόγος που ανέβηκε στον θρόνο της Μερκίας ήταν ότι είχε μεγαλύτερες εκτάσεις γης από όλες τις υπόλοιπες οικογένειες μεταξύ 300 - 600 εκταρίων γης. Το γενεαλογικό δέντρο του Ικέλ είναι το εξής : Ο Ικέλ ήταν γιος του Ομήρου, γιος του Αγγέλθεου, γιος του Όφα, γιος του Βερμούντ, γιος του Βέρμουντ, γιος εγγονός ή δισέγγονος του Όντιν, σύμφωνα με την παράδοση ήταν ο αρχηγός των Άγγλων που μετανάστευσαν στη Βρετανία. Το γενεαλογικό δέντρο του Ικέλ από τον ίδιο μέχρι τον πρώτο βασιλιά της Μερκίας είναι το εξής : Ο γιος του Ικέλ ήταν ο Κνέμπα, γιος του ο Κίνεβαλντ και γιος του Κρεόντα της Μερκίας ήταν ο πρώτος βασιλιάς.
Ο Ματθαίος των Παρισίων για το έτος 527 αναφέρει : "παγανιστές από τη Γερμανία κατέλαβαν την Ανατολική Αγγλία, μερικοί από αυτούς επιτέθηκαν στη Μερκία και πολέμησαν σε πολλές μάχες εναντίον των Γερμανών" αυτό συνέβη πιθανότατα το 515. Η "Ζωή του Αγίου Γκουθλάκ" αναφέρει τον Γκουθλάκ του Κρόουλαντ αναφέρεται σαν γιος του Πενβάλ ενός Μερκιανού που τα ίχνη του φτάνουν μέχρι τον Ικέλ.
Διάφορες πόλεις στην Αγγλία έχουν προταθεί να σχετίζονται με το όνομα του Ικέλ όπως το Ίκλινγκχαμ, Ίκεφορντ, Ίκλετον και Ίξγουορθ.

Γενεαλογικό δέντρο του Οίκου του Ικέλ

Παραπομπές

Πηγές

Bertram Colgrave (12 September 1985). Felix's Life of Saint Guthlac: Texts, Translation and Notes. Cambridge University Press.
Davies, Wendy, 'Annals and the origins of Merca' in Mercian Studies (Leicester University Press, 1977)
Johanne Hoops (2003). Reallexikon der germanischen Altertumskunde: Östgötalag-Pfalz und Pfalzen
John Nowell Linton Myres (1 April 1989). English Settlements Pb. Oxford University Press
Nicholas Brooks (2 August 2003). Anglo-Saxon Myths: State and Church, 400-1066: State and Church, 400-1066
Peter M. Warner (1996). The Origins of Suffolk. Manchester University Press.
Thomas A. Bredehoft (2001). Textual Histories: Readings in the Anglo-Saxon Chronicle

Οίκος του Ικέλ
Λόπεσι Αιγιαλείας

Για οικισμούς με την παλιά ονομασία Λόπεσι, δείτε: Λόπεσι Αχαΐας και Λιόπεσι

Το Λόπεσι της ορεινής Αιγιαλείας είναι μια μικρή οικιστική θέση στις βορειοδυτικές πλαγιές του όρους Μπαρμπάς, που αποτελεί ανατολική φυσική προέκταση του ορεινού όγκου του Παναχαϊκού, ευρισκόμενο μέσα στο ελατόδασος της περιοχής. 

Αποτελεί παραθεριστικό προορισμό αποτελούμενο ως επί το πλείστον από εξοχικές κατοικίες και ανήκει στην περιφέρεια της Τοπικής Κοινότητας Κουνινάς της Δημοτικής Ενότητας Αιγίου του Δήμου Αιγιαλείας.

Γεωγραφία
Βρίσκεται σε υψόμετρο 1.085 μέτρων. Απέχει 9 χλμ. περίπου από τα Κουνινά, 21 χλμ. από το Αίγιο (μέσω του χωριού Παρασκευή), 24 χλμ. από την Χαλανδρίτσα, 43 χλμ. από την Πάτρα και 65 χλμ. από τα Καλάβρυτα. 

Εγγύς του βρίσκονται τα χαλάσματα του χωριού Φράγκα και ο παραθεριστικός οικισμός της Ρακίτας, στο ομώνυμο οροπέδιο. Στα δυτικά του διέρχεται ο ποταμός Μεγανίτης.

Ιστορικά στοιχεία
Είναι παλιό χωριό της περιοχής. Ως χωριό, αναφέρεται το 1700 στο Ενετικό Κτηματολόγιο της Βοστίτσας. Εκεί, αναφέρονται ως κάτοικοί του οι Stathi Buzzalla και Stamo Laffi. Ωστόσο, δεν αναφέρεται στις βενετικές απογραφές Corner και Grimani του 1689 και 1700 αντίστοιχα, ενώ δεν απογράφεται ποτέ ως ανεξάρτητος οικισμός στις εθνικές απογραφές.

Λοιπά στοιχεία
Στον οικισμό υπάρχει εκκλησία αφιερωμένη στον Άγιο Νικόδημο, το οποίο γιορτάζει κάθε χρόνο στις 14 Ιουλίου.

Παραπομπές και υποσημειώσεις

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λόπεσι.
 Κ. Ντόκος - Γ. Παναγόπουλος, Βενετικό Κτηματολόγιο της Βοστίτσας, Αθήνα 1993.

Εξωτερικοί σύνδεσμοι
 Ψηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.
 Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017.
 Ε.Ε.Τ.Α.Α. - Διοικητικές μεταβολές Κοινότητας Κουνινάς Αχαΐας. eetaa.gr. Ανακτήθηκε: 25/11/2017.
 Αθανάσιος Δ. Τζώρτζης, «Το Λόπεσι της Βοστίτσας». Ιστολόγιο Γκέρμπεσι (Προφήτης Ηλίας) Αχαΐας. 15 Δεκεμβρίου 2013. Ανακτήθηκε: 25/11/2017.
 Γιορτάστηκε ο Άγιος Νικόδημος στο Λόπεσι Κουνινάς. protionline.gr. 14/07/2017. Ανακτήθηκε: 25/11/2017.
 Για να σωθούν τα ελατοδάση της Αιγιάλειας και της Β. Αχαΐας από τη φωτιά χρειάζεται σχεδιασμός. aigialeiapress.com. 22/05/2017. Ανακτήθηκε: 25/11/2017. 
 Δήμος Αιγιαλείας. wiw.gr. Ανακτήθηκε: 25/11/2017. 
 Το Λόπεσι Κουνινάς στον χάρτη. topoguide.gr. Ανακτήθηκε: 25/11/2017. 
 HERE WeGo. here.com. Ανακτήθηκε: 25/11/2017.

Χωριά του νομού Αχαΐας
Δήμος Αιγίου
Δήμος Αιγιαλείας
Φιλελευθέρα Δημοκρατική Ένωσις

Η Φιλελευθέρα Δημοκρατική Ένωσις (ΦΙ.Δ.Ε.) ήταν βραχύβιο ελληνικό πολιτικό κόμμα του κέντρου, που ιδρύθηκε το 1955. Ιδρυτής και πρόεδρος του κόμματος ήταν ο Σοφοκλής Βενιζέλος.

Ιστορικό
Η Φιλελευθέρα Δημοκρατική Ένωσις ιδρύθηκε στις 14 Απριλίου 1955 από το Σοφοκλή Βενιζέλο. Είχε προηγηθεί η παραίτηση του Βενιζέλου από τη συναρχηγία του Κόμματος Φιλελευθέρων λόγω ενδοκομματικών διενέξεων, με τον έτερο συναρχηγό Γεώργιο Παπανδρέου. Το Σοφοκλή Βενιζέλο ακολούθησαν 24 βουλευτές (Λευτέρης Βενιζέλος, Βολουδάκης, Βουλόδημος, Ελευθεριάδης, Ζαννής, Ζερβάνος, Ζίγδης, Κίκας, Κοθρής, Κρασαδάκης, Μαρής, Μαυριδόγλου, Μητσοτάκης, Μουράτογλου, Ορφανός, Παπαμαστοράκης, Δημήτριος Παπασπύρου, Πασσάδης, Πολυχρονίδης, Σκουλάς, Τζαννετάκης, Τζατζάνης, Ταντίρης, Χλουβεράκης).

Το Δεκέμβριο του ίδιου έτους συμφώνησε με το Κόμμα Φιλελευθέρων, την Ενιαία Δημοκρατική Αριστερά και τα άλλα κόμματα της αντιπολίτευσης για την ίδρυση της Δημοκρατικής Ενώσεως ενόψει των εκλογών του 1956. Στις εκλογές ο συνασπισμός εξέλεξε 132 βουλευτές, εκ των οποίων οι 42 ανήκαν στη ΦΙ.Δ.Ε.

Στις 11 Μαρτίου 1957 ανακοινώθηκε η συγχώνευση του κόμματος με το Κόμμα Φιλελευθέρων, με το Σοφοκλή Βενιζέλο να αναλαμβάνει την αρχηγία του, από κοινού με τον Γεώργιο Παπανδρέου.

Αποτελέσματα εκλογών

Βουλή των Ελλήνων

Πηγές
Μεταπηδήσεις και αλλαγές στρατοπέδου πολιτικών στελεχών (1950- 1967)
 Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

Καταργημένα φιλελεύθερα κόμματα στην Ελλάδα
Βενιζελισμός
Μασουραίικα Αχαΐας

Τα Μασουραίικα είναι οικισμός της Τοπικής Κοινότητας Κάλφα Αχαΐας του Δήμου Ερυμάνθου στην Αχαΐα. Σε αντίθεση με το υπόλοιπο χωριό, βρίσκεται γεωγραφικά στον Νομό Ηλείας. Εκεί βρίσκεται η εκκλησία του Αγίου Νικολάου (Αη-Νικόλας).

Βρίσκεται σε υψόμετρο 169 μέτρων περίπου. Απέχει οδικώς περίπου 53,5 χλμ. από το κέντρο της Πάτρας και 38,5 χλμ. περίπου από την Χαλανδρίτσα, έδρα του Δήμου Ερυμάνθου.

Ιστορικά στοιχεία
Η ονομασία του είναι ανθρωπωνυμικό και προέρχεται από το επίθετο "Μασούρας" που κατοικεί στην περιοχή. Είναι σχετικά καινούριος οικισμός. Αναγνωρίστηκε ως οικισμός στις 05/04/1981 και έκτοτε αποτελεί τμήμα της Κοινότητας Κάλφα σε όλες τις διοικητικές μεταβολές.

Σύμφωνα με τοπικές μαρτυρίες αναφέρεται η κατοίκησή του ήδη μετά το 1900 και οι οικιστές της περιοχής προήρθαν από το ορεινό χωριό της Βερβινής. Μόλις το 1981 απογράφεται αυτοτελώς ενώ πριν οι κάτοικοί του απογράφονταν στον πληθυσμό του γειτονικού Κάλφα.

Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Υπουργείο Περιβάλλοντος και Ενέργειας, «Μελέτη μορφολογικών κανόνων δόμησης και Αρχιτεκτονικής, στις περιοχές εντός και εκτός οικισμών μέχρι 2.000 κατοίκων». ypeka.gr. Ανακτήθηκε: 25/11/2017.

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Μασουραίικων Αχαΐας. eetaa.gr. Ανακτήθηκε: 25/11/2017.
 Ε.Ε.Τ.Α.Α. - Διοικητικές μεταβολές Κοινότητας Κάλφα Αχαΐας. eetaa.gr. Ανακτήθηκε: 07/11/2017.
 Τα Μασουραίικα στον χάρτη. topoguide.gr. Ανακτήθηκε: 25/11/2017. 
 Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 25/11/2017.
 Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 25/11/2017.

Χωριά του νομού Αχαΐας
Δήμος Τριταίας
Δήμος Ερυμάνθου
Σάκης Αρναούτογλου

Ο Σάκης Αρναούτογλου (Θεσσαλονίκη, 13 Δεκεμβρίου 1971) είναι Έλληνας παρουσιαστής δελτίων καιρού.

Βιογραφία
Βραβευμένος στα "ΠΡΟΣΩΠΑ 2008" ως καλύτερος παρουσιαστής καιρού της Ελλάδας ήταν ο πρώτος που έφερε κυρίως από το 2003 καινοτόμες ιδέες στην παρουσίαση των δελτίων καιρού στην Ελλάδα, παρουσιάζοντας για πρώτη φορά αρχικά μέσα από την συχνότητα της ΕΡΤ3  χάρτες και υψόμετρα χιονόπτωσης και σήματα προειδοποίησης επικίνδυνων καιρικών φαινομένων, μεταξύ άλλων.  

Σημαντική ήταν σύμφωνα με τον τότε Αντιπρόεδρο της Διεθνούς Ολυμπιακής Επιτροπής Λάμπη Νικολάου η συμβολή του στην Τελετή Αφής της Ολυμπιακής Φλόγας για τους ΧΧΙΧ Ολυμπιακούς Αγώνες "Πεκίνο 2008" καθώς προέβλεψε έγκυρα, πέντε περίπου ημέρες πριν, τις δυσμενείς καιρικές συνθήκες που θα επικρατούσαν, προτείνοντας έγκαιρα την αλλαγή της ώρας (μία ώρα νωρίτερα) διεξαγωγής της τελετής κάτι που τελικά συνέβαλε καθοριστικά στο να διεξαχθεί αυτή χωρίς προβλήματα. Εργάστηκε επίσης στον τηλεοπτικό σταθμό ΑLPHA ενώ συνεργάστηκε και με τον Νίκο Χατζηνικολάου στο enikos.gr το 2013.  

Σημαντική εκτός των άλλων ήταν και η μετεο-συνεργασία του με τον μεγάλο σκηνοθέτη Θόδωρο Αγγελόπουλο στην ταινία "Το Λιβάδι που δακρύζει" το 2004.  

Στις ευρωεκλογές του 2019 ήταν υποψήφιος ευρωβουλευτής με το Κίνημα Αλλαγής.  

Είναι αδελφός του παρουσιαστή Γρηγόρη Αρναούτογλου.

Σπουδές 
1993-1997: Σπουδές: Μετάφραση-Διερμηνεία στο Sprachen & Dolmetscher Institut München (ιδιωτικό ίδρυμα μεταφραστών) της Γερμανίας. 

2001-2002: Μαθήματα Γενικής Μετεωρολογίας σε προπτυχιακό επίπεδο, μαζί με τους 2ετείς φοιτητές του Τμήματος Γεωλογίας του ΑΠΘ κατά το χειμερινό εξάμηνο τους Ακαδημαικού έτους 2001-2002.  Μαθηματα Συνοπτικής Μετεωρολογίας στο Πρόγραμμα Μεταπτυχιακών Σπουδών (ΠΜΣ) στην Μετεωρολογία και Κλιματολογία του Τμήματος Γεωλογίας του ΑΠΘ κατά το θερινό εξάμηνο του Ακαδημαϊκού έτους 2001-2002. Δεν αποκτήθηκε προπτυχιακός ή μεταπτυχιακός τίτλος σπουδών.

Εργασία 
1998 - 1999: Στο Γενικό Προξενείο της Ελλάδας Γραφείο Τύπου & Πληροφοριών Μονάχου ως μεταφραστής γενικού και ειδικού περιεχομένου μαζί με επισκοπήσεις γερμανικού ημερησίου τύπου στα ελληνικά που περιελάμβαναν πολιτικά και οικονομικά δημοσιεύματα. 

2002: Επιμέλεια - Παρουσίαση Δελτίου καιρού ΕΡΤ 3 

2006-2008¨Επιμέλεια- σύνταξη του δελτίου καιρού στην εφημερίδα ΑΓΓΕΛΙΟΦΟΡΟΣ Θεσ/νικης 

2009: Επιμέλεια - σύνταξη και παρουσίαση του δελτίου καιρού στον ραδιοφωνικό σταθμό CITY- Αθηνών, και στην εφημερίδα ΤΟ ΕΘΝΟΣ ΤΗΣ ΚΥΡΙΑΚΗΣ 

2010: Δημοσιογράφος, Μέλος της ΕΣΗΕΜΘ

2013-2014¨ Επιμέλεια και παρουσίαση του δελτίου καιρού στον τηλεοπτικό σταθμό ΑLPHA καθώς και στη διαδικτυακή ενημερωτική ιστοσελίδα του κ. Νικου Χατζηνικολάου, enikos.gr

2015 - : Επιμέλεια και παρουσίαση δελτίων καιρού ολόκληρης της δημόσιας Ελληνικής Ραδιοφωνίας - Τηλεόρασης ΄ΕΡΤ1, ΕΡΤ2, ΕΡΤ3 και ΕΡΑ 

Μέλος

2017: Μέλος της International Association of Broadcast Meteorology (IAMB).

Παραπομπές

Έλληνες παρουσιαστές
Κάρμεν Κορονάντο

Η Κάρμεν Κορονάντο (λατινικό αλφάβητο :Mari Carmen Hernandez Coronado)), γεννημένη στην Μαδρίτη στις 16 Ιουνίου 1940, είναι πρώην Ισπανίδα πρωταθλήτρια της αντισφαίρισης. Είναι παντρεμένη με τον Βραζιλιάνο πρωταθλητή και προπονητή της αντισφαίρισης Χοσέ Έντισον Μανταρίνο.

Πρωταθλήτρια Ισπανίας συνολικά 27 φορές στο μονό το 1964, 1967, 1970, 1971 και το 1972, και φιναλίστ το 1959, 1961, 1965 και το 1967, στο διπλό γυναικών το 1960, 1961, 1962, 1964, 1965, 1966, 1967, 1969, 1970, 1971, 1972, 1973, 1974, 1975, 1977 και το 1979, ενώ ήταν Νο1 Ισπανίδα το 1970 και το 1972. Στο Πρωτάθλημα αντισφαίρισης Ανατολικής Μεσογείου ήταν πρώτη στο μονό το 1961.

Παραπομπές 

Ισπανίδες αθλήτριες της αντισφαίρισης
Κατάλογος νικητών της Junior Eurovision

Ο Παιδικός Διαγωνισμός Τραγουδιού Eurovision είναι ένας ετήσιος διαγωνισμός που διοργανώνεται μεταξύ χωρών μελών της Ευρωπαϊκής Ένωσης Ραδιοτηλεοπτικών Εκπομπών για παιδιά ηλικίας 9-14 ετών (8 και 15 μεταξύ 2003 και 2006, 10 και 15 μεταξύ 2007 και 2015). Αυτός ο νεώτερος διαγωνισμός μεταδόθηκε κάθε χρόνο από το ντεμπούτο του το 2003 και βασίζεται στην ανώτερη έκδοση με τίτλο Διαγωνισμός Τραγουδιού Eurovision, ένα από τα μεγαλύτερα τηλεοπτικά προγράμματα στον κόσμο από το ντεμπούτο του 1956. Ο νικητής του διαγωνισμού έχει προσδιοριστεί χρησιμοποιώντας πολυάριθμες τεχνικές ψηφοφορίας σε όλη την ιστορία του · κέντρο σε αυτά ήταν η απονομή σημείων σε χώρες από τις επιτροπές ή τις τηλεψηφοφορίες. Η χώρα που έχει τους περισσότερους πόντους είναι ο νικητής.

Έχουν διεξαχθεί 14 διαγωνισμοί, με έναν νικητή κάθε χρόνο. Δέκα διαφορετικές χώρες έχουν κερδίσει τον Παιδικό Διαγωνισμό Τραγουδιού Eurovision. Ένα τραγούδι από την Κροατία κέρδισε τον πρώτο διαγωνισμό το 2003. Η χώρα με τον μεγαλύτερο αριθμό κερδών είναι η Γεωργία, με τρεις νίκες. Η ΠΓΔΜ είναι η χώρα με τη μεγαλύτερη ιστορία στο διαγωνισμό χωρίς νίκη έχοντας κάνει δώδεκα εμφανίσεις από το ντεμπούτο τους το 2003.

Η νίκη του Παιδικού Διαγωνισμού Τραγουδιού Eurovision δίνει την ευκαιρία στους κερδισμένους καλλιτέχνες να επωφεληθούν από την επιτυχία τους και τη δημοσιευμένη περιήγησή τους, ξεκινώντας ή προωθώντας τη διεθνή τους καριέρα. Μερικοί καλλιτέχνες από την Junior Eurovision προχώρησαν αργότερα στη σταδιοδρομία τους για να συμμετάσχουν σε τελικούς εθνικής επιλογής για τον ανώτερο διαγωνισμό τραγουδιού της Eurovision, μεταξύ των οποίων η Μόλι Σαντέν, η οποία εκπροσώπησε τη Σουηδία το 2006 και αργότερα συμμετείχε στο Melodifestivalen του 2009, του 2012 και του 2016. Η Νεβένα Μπόζοβιτς εκπροσώπησε τη Σερβία στο διαγωνισμό τραγουδιού της Eurovision 2013 ως μέρος του Moje 3 και έγινε ο πρώτος διαγωνιζόμενος στο διαγωνισμό τραγουδιού της Eurovision μετά τον ανταγωνισμό στη Junior Eurovision 2007 όπου βγήγε τρίτη, οι Αδελφές Τολμάτσιοβυ είναι οι δεύτεροι διαγωνιζόμενοι που συμμετείχαν (και τερμάτισαν στην 7η θέση) στο διαγωνισμό τραγουδιού της Eurovision 2014 μετά τη νίκη τους στη Junior Eurovision 2006 με το τραγούδι τους, το "Vesenniy Jazz" (Κυριλλικά: Весенний Джаз).

Λίστα των νικητών

Ανά έτος 

Σημειώσεις
1. Ωστόσο ο χώρος που φιλοξένησε τον διαγωνισμό είναι στη Μάρσα, Μάλτα, ο εκτελεστικός επόπτης Βλαντισλάβ Γιακοβλέφ είπε στις 18 Δεκεμβρίου 2013 ότι δεν θα υπάρχει οικοδέσποινα πόλη αλλά νησί.

Ανά γλώσσα 

Από τότε που ο διαγωνισμός άρχισε το 2003, όλα τα έθνη που ανταγωνίζονται πρέπει να τραγουδούν στην εθνική γλώσσα (ή στις εθνικές γλώσσες) της χώρας που εκπροσωπείται. Ωστόσο, μπορούν να έχουν μερικές γραμμές σε διαφορετική γλώσσα.

Ανά χώρα
Ο παρακάτω πίνακας δείχνει τα κορυφαία τρία έθνη από κάθε διαγωνισμό, μαζί με τα χρόνια που μια χώρα κέρδισε το διαγωνισμό.

Δείτε επίσης 
 Κατάλογος νικητών της Eurovision
 Παιδικός Διαγωνισμός Τραγουδιού Eurovision

Σημειώσεις και παραπομπές

Σημειώσεις

Παραπομπές

Διαγωνισμός Παιδικού Τραγουδιού Eurovision
Πλημμύρες στη Δυτική Αττική (2017)

Κατά τις πρωινές ώρες της 15ης Νοεμβρίου του 2017, μετά από έντονη βροχόπτωση που οφειλόταν στο βαρομετρικό χαμηλό Ευρυδίκη, εκδηλώθηκαν πλημμυρικά φαινόμενα στη Δυτική Αττική και κυρίως στη Μάνδρα, τη Νέα Πέραμο, τη Μαγούλα και την Ελευσίνα, . Από τις πλημμύρες 24 άνθρωποι έχασαν τη ζωή τους και προκλήθηκαν μεγάλες υλικές καταστροφές. Πρόκειται για την τρίτη μεγαλύτερη πλημμύρα στην Αττική με βάση τον αριθμό των νεκρών,.

Καταστροφές και αποτελέσματα
Η Ευρυδίκη ήταν βαθύ μετεωρολογικό χαμηλό που έπληξε τη Δυτική και τη Νότια Ελλάδα καθώς και τα Δωδεκάνησα τον Νοέμβριο του 2017,. Καταστροφές έγιναν σε Ναύπλιο, Σύμη, Κρήτη και Κέρκυρα. Οι περιοχές που επλήγησαν περισσότερο ήταν η Μάνδρα και η Νέα Πέραμος. Αυτοκίνητα παρασύρθηκαν από τα νερά και κατέληξαν στη θάλασσα ή σε ρέματα, και σε μερικά από αυτά οι επιβάτες πνίγηκαν. Η παλαιά εθνική οδός μετατράπηκε σε ποτάμι, το ίδιο και οι δρόμοι της Αθήνας. Υπήρξαν περιπτώσεις κλοπών σε σπίτια και μαγαζιά που είχαν πάθει ζημιές από τις πλημμύρες. Πολλές περιοχές έμειναν για ώρες χωρίς ρεύμα. Πληγέντες φιλοξενήθηκαν σε ένα κρουαζιερόπλοιο. Στη χώρα κηρύχθηκε τριήμερο πένθος. 

Τελικά οι νεκροί από την πλημμύρα έφτασαν τους 24, εκ των οποίων 1 στην περιοχή της Νέας Περάμου (θέση Νεράκι) και οι υπόλοιποι στην ευρύτερη περιοχή της Μάνδρας. 

Στη Μάνδρα 1064 κτίρια, και ειδικότερα 794 κατοικίες, 126 επαγγελματικοί χώροι, 8 δημόσια κτίρια και 136 αποθήκες και υπόγεια, υπέστησαν ζημιές. Στις περιοχή των Μεγάρων και στη Νέα Πέραμο τουλάχιστον 448 κτίρια καταστράφηκαν, από τα οποία 228 ήταν κατοικίες, 38 επαγγελματικοί χώροι, 6 δημόσια κτίρια και 123 αποθήκες και υπόγεια.

Οι θάνατοι και οι καταστροφές από τις πλημμύρες προκάλεσαν πολιτικές αντιδράσεις. 

Ο Δήμος Αθηναίων έστειλε στους πληγέντες της Δυτικής Αττικής σημαντική υλική βοήθεια ενώ το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης αποφάσισε διευκολύνσεις σε επιχειρήσεις, εργοδότες ή ασφαλισμένους που έχουν επαγγελματική εγκατάσταση ή δραστηριότητα στις περιοχές και υπέστησαν ζημιές

Παραπομπές

Ιστορία της Αττικής
Πλημμύρες στην Ελλάδα
Ανίτα Σιμοντσίνι

H Ανίτα Σιμοντσίνι (14 Απριλίου 1999) είναι τραγουδίστρια από τον Άγιο Μαρίνο, η οποία εκπροσώπησε τη χώρα της στον Παιδικό Διαγωνισμό Τραγουδιού της Eurovision το 2014 ως μέλος του γυναικείου συγκροτήματος The Peppermints με το τραγούδι Breaking My Heart. Εκπροσώπησε επίσης το Σαν Μαρίνο στον Διαγωνισμό Τραγουδιού της Eurovision το 2015 με τον Μικέλε Περνιόλα και το τραγούδι Chain of Lights.

Καριέρα

Παιδικός Διαγωνισμός Τραγουδιού της Eurovision 2014 
Στις 26 Σεπτεμβρίου 2014 ανακοινώθηκε ότι το συγκρότημα The Peppermints θα εκπροσωπούσε το Σαν Μαρίνο στον Παιδικό Διαγωνισμό της Eurovision στη Μάλτα με το τραγούδι Breaking My Heart. Το τραγούδι και το συγκρότημα παρουσιάστηκαν στο κοινό μέσω μιας συνέντευξης τύπου που έλαβε χώρα στο Σαν Μαρίνο στις 13 Οκτωβρίου 2014. Εμφανίστηκε τρίτο στον τελικό μετά τη Βουλγαρία και πριν την Κροατία. Κατέλαβε τη δέκατη πέμπτη θέση αφού έλαβε 21 πόντους.

Διαγωνισμός Τραγουδιού της Eurovision 2015 
Στις 27 Νοεμβρίου 2014 ανακοινώθηκε ότι η Σιμοντσίνι μαζί με τον Μικέλε Περνιόλα θα εκπροσωπούσαν το Σαν Μαρίνο στον Διαγωνισμό Τραγουδιού της Eurovision το 2015 στη Βιέννη ως ντουέτο. Το τραγούδι τους Chain of Lights αποκαλύφθηκε στις 13 Μαρτίου 2015. Δεν πέρασαν στον τελικό του διαγωνισμού καθώς κατέλαβαν τη δέκατη έκτη θέση στον δεύτερο ημιτελικό.

Δισκογραφία

Singles

Με το συγκρότημα The Peppermints

Solo

Παραπομπές 
 Granger, Anthony (26 September 2014). "San Marino: The Peppermints Band Are Off To Malta". Eurovoix
 Granger, Anthony (13 October 2014). "San Marino: The Peppermints Presented To Public". Eurovoix
 Halpin, Chris (27 November 2014). "San Marino: Michele and Anita selected for Eurovision 2015!". Wiwibloggs
 García, Belén (5 February 2015). "San Marino: Song and video to be released on March 13!". esc-plus.com

Ιταλοί τραγουδιστές
Διαγωνισμός Τραγουδιού Eurovision 2015
Συμμετέχοντες στο διαγωνισμό τραγουδιού Eurovision με τον Άγιο Μαρίνο
Συμμετέχοντες στη Eurovision
Αδελφές Τολματσέβυ

Οι Αναστασίγια και Μαρία Αντρέγιεβνα Τολματσέβυ (ρώσικα : Анастасия и Мария Андреевна Толмачёвы, 14 Ιανουαρίου 1997) είναι δίδυμες αδερφές, ηθοποιοί και πρώην τραγουδίστριες για παιδιά από την Ρωσία. Σε ηλικία 9 ετών, κέρδισαν τον Παιδικό Διαγωνισμό Τραγουδιού της Eurovision το 2006 στο Βουκουρέστι της Ρουμανίας με το τραγούδι Vesenniy Jazz (κυριλλικά : Весенний Джаз). Οκτώ χρόνια αργότερα, εκπροσώπησαν την Ρωσία στον Διαγωνισμό Τραγουδιού της Eurovision το 2014 και κατέκτησαν την έβδομη θέση με το τραγούδι Shine.

Οι δίδυμες κυκλοφόρησαν έναν δίσκο που ονομάστηκε Polovinki το 2007 και έχουν εμφανιστεί σε μια ταινία για την τηλεόραση στην Ρωσία.

Βιογραφία 
Η Μαρία Αντρέγιεβνα (Μάσα) και η Αναστασίγια Αντρέγιεβνα (Νάστυα) Τολμαστέβυ γεννήθηκαν στις 14 Ιανουαρίου 1997 στο Κουρσκ της Ρωσίας. Είναι οι μεγαλύτερες από τα τρία παιδιά της οικογένειας και έχουν μια μικρότερη αδερφή. Ο πρώτος μέντοράς τους στο τραγούδι ήταν η μητέρα τους που είναι δασκάλα μουσικής.

Δισκογραφία

Άλμπουμ

Singles

Παραπομπές 
 "Russia - JESC"
 Сёстры Толмачевы вернулись в Москву [The Tolmachyovy Sisters have returned to Moscow]. Vesti
 Маша и Настя Толмачёвы - Открытие Евровидения в Москве [Masha and Nastya Tolmachev - Opening of Eurovision in Moscow]. YouTube. 28 April 2011
 "Junior Eurovision 2010 - Medley of all previous JESC winners". YouTube
 "Russia sends the Tolmachevy Twins to Copenhagen". Eurovision. 15 March 2014
 "Eurovision 2014 results". BBC News. 11 May 2014. BBC_report_of_Eurovision_2014
 "Listen: The Tolmachevy Sisters Release New Single "Alter Ego"". 13 December 2014

Τολματσεβυ
Ρωσίδες ηθοποιοί
Διαγωνισμός Τραγουδιού Eurovision 2014
Συμμετέχοντες στο διαγωνισμό τραγουδιού Eurovision με την Ρωσία
Συμμετέχοντες στη Eurovision
Πωλίνα Μπογκουσέβιτς

Η Πωλίνα Μπογκουσέβιτς (ρώσικα: Поли́на Серге́евна Богусе́вич, 4 Ιουλίου 2003) είναι Ρωσίδα τραγουδίστρια. Εκπροσώπησε τη Ρωσία στον Παιδικό Διαγωνισμό Τραγουδιού Eurovision το 2017 με το τραγούδι "Wings" όπου κέρδισε τον διαγωνισμό. Είναι η δεύτερη Ρώσικη συμμετοχή που κέρδισε τη Junior Eurovision.

Στο παρελθόν είχε αγωνιστεί στην πρώτη σεξόν από τα Golos deti, όπου προχώρησε στους γύρους μάχης.

Ζωή και καριέρα 
Η Μπογκούσεβιτς γεννήθηκε στη Μόσχα στις 4 Ιουλίου 2003. Είναι φοιτήτρια της Ακαδημίας Λαϊκής Μουσικής. Η Μπογκούσεβιτς ξεκίνησε την επαγγελματική της καριέρα τραγουδιού το 2012, συμμετέχοντας σε ένα διεθνές φεστιβάλ τέχνης στη Βόρεια Μακεδονία και αργότερα εμφανίστηκε στα τηλεοπτικά προγράμματα Okno v Parizh και Shkola muzyki.

2014-σήμερα: Golos deti, New Wave Junior και Παιδική Eurovision
Η Μπογκούσεβιτς άρχισε την καριέρα της ως τραγουδίστρια μετά την επιλογή της για να αγωνιστεί στην πρώτη σεζόν του Golos deti. Μετά την τυφλή ακρόασή της, έγινε μέλος της ομάδας του Ντίμα Μπιλάν. Προχώρησε στους γύρους μάχης, όπου εξαλείφθηκε από τον αγώνα. Μετά το Golos deti, η Μπογκούσεβιτς έλαβε μέρος στο New Wave Junior 2014, ως ένας από τους δύο ρώσους εκπροσώπους. Τερμάτισε στη δεύτερη θέση στον διαγωνισμό.

Τον Απρίλιο του 2017, επιβεβαιώθηκε ότι θα συμμετείχε στη ρωσική εθνική επιλογή για τον Παιδικό Διαγωνισμό Τραγουδιού Eurovision το 2017 με το τραγούδι "Krylya". Αργότερα κέρδισε την εθνική επιλογή και της απονεμήθηκε το δικαίωμα να εκπροσωπήσει τη Ρωσία στο διαγωνισμό του 2017 στην Τιφλίδα.  Το τραγούδι αργότερα έλαβε τίτλο αγγλικής γλώσσας για την Junior Eurovision, "Wings". Στον τελικό της 26ης Νοεμβρίου 2017, η Μπογκούσεβιτς ανακηρύχθηκε νικήτρια του διαγωνισμού, οπότε έγινε μόνο ο δεύτερος ρώσος νεοεισερχόμενος που κέρδισε και ο πρώτος από τότε που οι Αδελφές Τολματσέβι κέρδισαν τον διαγωνισμό τραγουδιού Junior Eurovision 2006.

Δισκογραφία

Παραπομπές

Επιπλέον λινκ

Ρωσίδες τραγουδίστριες
The Hunger Games: Επανάσταση – Μέρος 2

Το  The Hunger Games: Επανάσταση – Μέρος 2 (πρωτότυπος τίτλος: The Hunger Games: Mockingjay – Part 2) είναι μία αμερικανική δυστοπική ταινία περιπέτειας - επιστημονικής φαντασίας, το 2015, σε σκηνοθεσία Φράνσις Λόρενς. Το σενάριο γράφτηκε από τον Ντάνι Στρονγκ και τον Πίτερ Κρεγκ, και είναι βασισμένο στο βιβλίο της Σούζαν Κόλινς Mockingjay (2010). Είναι το τέταρτο και τελευταίο έργο της σειράς The Hunger Games. Πρωταγωνιστούν οι Τζένιφερ Λόρενς, Τζος Χάτσερσον, Λίαμ Χέμσγουορθ, Γούντι Χάρελσον, Ελίζαμπεθ Μπανκς, Τζούλιαν Μουρ, Φίλιπ Σέιμουρ Χόφμαν και Ντόναλντ Σάδερλαντ. Τον Φεβρουάριο του 2014, ο Χόφμαν απεβίωσε κι έτσι ο παραπάνω ρόλος ήταν και ο τελευταίος του. 

Τα γυρίσματα της ταινίας ξεκίνησαν στις 23 Σεπτεμβρίου του 2013 στην Ατλάντα, ενώ συνεχίστηκαν στο Παρίσι, στο Βερολίνο στα Babelsberg Studio της Γερμανίας. Η πλοκή της ταινίας αποτελεί μία συνέχεια του 1ου Μέρους, όπου η Katniss Everdeen, προετοιμάζεται για την τελική μάχη και την πτώση του τυραννικού συστήματος της Capitol. Παρόλα αυτά, η αρχηγός της επανάστασης στην Περιοχή 13, έχει άλλα σχέδια, τα οποία θα θέσουν σε κίνδυνο τους ήρωες της ιστορίας, καθώς και το μέλλον όλης της Panem. 

Η ταινία κυκλοφόρησε στις ΗΠΑ στις 25 Νοεμβρίου του 2015 και είναι το μόνο από τα τέσσερα έργα της σειράς που κυκλοφόρησε παγκοσμίως σε 3D. Αν και ξεπέρασε τον αρχικό της προϋπολογισμό η ταινία δεν εισέπραξε ανάλογο ποσό με τα αναμενόμενα. Ωστόσο, είχε το έκτο καλύτερο άνοιγμα στη Βόρεια Αμερική για το 2015. Η ταινία κατάφερε να εισπράξει πάνω από 650 εκατομμύριο κι έγινε η χειρότερη κι από τις τέσσερις της σειράς ταινία σε εισπράξεις, όμως και πάλι επιτυχημένη. Οι κριτικές που έλαβε ήταν ως επί το πλείστον θετικές, οι οποίες επικεντρώθηκαν στο σενάριο, τις ερμηνείες και τις σκηνές δράσης. Ωστόσο, δέχτηκε αρνητική κριτική που χωρίστηκε η ταινία σε δύο μέρη. Τέλος, υπήρξε υποψήφια για Καλύτερη Ταινία Φαντασίας στα Βραβεία Saturn, ενώ και η Λόρενς έλαβε δύο βραβεία, ένα στα Βραβεία Nickelodeon Kids' Choice κι ένα στα Κινηματογραφικά βραβεία MTV.

Παραπομπές

Εξωτερικοί σύνδεσμοι 
 
 
 
 
 
 

Ταινίες του 2015
Αγγλόφωνες ταινίες
The Hunger Games (σειρά ταινιών)
Αμερικανικές ταινίες
Αμερικανικές δραματικές περιπετειώδεις ταινίες
Αμερικανικές θρίλερ ταινίες επιστημονικής φαντασίας
Ταινίες σίκουελ
Ταινίες που αφορούν την εκδίκηση
Ταινίες γυρισμένες στην Τζόρτζια
Περιπέτεια επιστημονικής φαντασίας (ταινίες)
Ταινίες παραγωγής Lions Gate Entertainment
Αμερικανικές 3D ταινίες